Zálažný potok

Zálažný potok je potok v regióne Zamagurie, v obciach Podolínec a Vyšné Ružbachy v okrese Stará Ľubovňa v Prešovskom kraji. Je pravostranným prítokom vodného toku Rieka; má dĺžku . Je vodným tokom V. rádu. Hydrologický identifikátor: 3-01-03-999. Geomorfologická kategorizácia: geomorfologický celok Spišská Magura, geomorfologický podcelok Veterný vrch.
Prameň.
Pramení v nadmorskej výške v lesnom extraviláne premiešanom s trvalými trávnymi porastmi v území mesta Podolínec, na južných svahoch vrchu "Veterný vrch" s nadmorskou výškou , neďaleko od obecnej hranice medzi obcami Podolínec a Veľký Lipník, v okrese Stará Ľubovňa v Prešovskom kraji, v geomorfologickom celku Spišská Magura, v geomorfologickom podcelku Veterný vrch.
Opis toku.
Od prameňa tečie juhovýchodným smerom územím mesta Podolínec, vteká na obecnú hranicu medzi obcami Podolínec a Vyšné Ružbachy, túto obecnú hranicu sleduje až do nadmorskej výšky , obmýva pravým brehom les "Pálenica" v meste Podolínec, v nadmorskej výške priberá pravostranný bezmenný prítok, obmýva pravým brehom les "Zadná Laba" v meste Podolínec, v lese "Saňová" v obci Vyšné Ružbachy priberá bezmenný ľavostranný prítok pritekajúci z pasienka "Zálažné", v nadmorskej výške priberá ďalší ľavostranný bezmenný prítok, ľavým brehom obmýva les "Saňová", ľavým brehom obmýva les "Hájnik" v obci Vyšné Ružbachy, v nadmorskej výške priberá pravostranný bezmenný prítok, ľavým brehom obmýva úpätie vrchu "Suchá hora" s nadmorskou výškou v obci Vyšné Ružbachy, pravým brehom obmýva les a pasienok "Poľana" v obci Vyšné Ružbachy, v nadmorskej výške priberá pravostranný prítok Čertov potok, ľavým brehom obmýva les "Za môstkami" v obci Vyšné Ružbachy, pravým brehom obmýva les "Čierťaž" v obci Vyšné Ružbachy, ľavým brehom obmýva les "Ždiariky" v obci Vyšné Ružbachy, ľavým brehom vteká do intravilánu obce a obmýva areál "Ružbachy-kúpele", v južnej časti obce Vyšné Ružbachy v nadmorskej výške v intraviláne obce Vyšné Ružbachy ústi do vodného toku Rieka ako jej pravostranný prítok.
Vodný tok "Zálažný potok" má päť prítokov.
Vodný tok "Zálažný potok" vzniká, preteká a ústi do Rieky v obciach Podolínec a Vyšné Ružbachy v okrese Stará Ľubovňa v Prešovskom kraji, v geomorfologickom celku Spišská Magura, v geomorfologickom podcelku Veterný vrch. 
Pôvod názvu.
Hydronymum "Zálažný potok" na území obcí Podolínec a Vyšné Ružbachy má pôvod v toponyme pasienka "Zálažné" v obci Vyšné Ružbachy, s nesystémovou alternáciou "z → ž", z priestoru ktorého priberá prítok. Motivácia pomenovania je v polohe tohto pasienka "za lazom z pohľadu pomenúvateľa" so stredovekým toponymickým významom "druh horskej osady so skupinami domov roztrúsenými po kopcoch, kopanica". Z toponyma "Zálažné" rozšírením o formant "-ý" a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena "Zálažný potok" ako súčasť veľmi početnej skupiny názvov v slovenskej toponymii, najmä hydronymii.
Názov potoka "Zálažný potok" bol štandardizovaný v roku 1976. V priestore slovenskej hydronymie je to jedinečné hydronymum, bez nebezpečenstva homonymie.